Palácio dos Estaus

Palácio dos Estaus, baita ere Paço dos Estaus eta Palácio da Inquisição, Lisboako Rossion, egun Praça de Don Pedro IV plazan dagoen eraikina da. Portugalgo Inkisizioaren egoitza nagusia izan zen. Eraikitze prozesua 1449an hasi zen.

Historia 
Jauregia plazaren iparraldean eraiki zen, 1449tik aurrera, orduko erregeordearen Pedro Pedroren aginduz. Asmoa Lisboa bisitatzen zuten atzerriko agintariei ostatu ematea zen. Hortik datorkio izena, alegia, zeren eta "estaus" "estalagem"nen baliokidea da, portugesez "ostatua" edo "aterpetxea". Jauregia Inkisizioaren egoitza bihurtu zen erakundea Lisboan ezarri ondoren; jauregiak Despacho da Santa Inquisição izena hartu zuen eta Rossio plaza sarritan jendaurreko exekuzioetarako erabiltzen zen. Lehenengo autofede 1540an egin zen.

Geroago, jauregiak funtzio desberdinak bete zituen: Erregentziaren eta Behin-behineko Gobernuaren egoitza, Eskola Normala, Pareen Ganbera eta Polizia Administrazio Orokorraren egoitza nagusia.

Jauregia 1755eko Lisboako lurrikaratik zutik atera zen, baina sute batek kiskali zuen 1836an. Almeida Garret idazlearen ahaleginari esker, jauregia 1842an Dona Maria II Antzoki Nazionalak ordezkatu zuen, estilo neoklasikokoa. Fortunado Lodi arkitekto italiarrak diseinatu zuen eraikin berria. Antzokiak gaur egun ere zutik jarraitzen du. Fatxada nagusiko frontoian Gil Vicente Errenazimenduko antzerkigile portugaldarraren estatua dago. Ironikoki, bere lan batzuk Inkisizioak zentsuratu zituen XVI. mendean.

Erreferentziak

Ikus, gainera 
 [[Dona Maria II Antzoki Nazionala]]

Kanpo estekak 
 :Delminda Maria Miguéns Rijok idatzitako eraikinaren historia.

Behinolako eraikinak eta egiturak
Behinolako jauregiak
Portugalgo jauregiak
XV. mendean amaitutako eraikinak
Lisboako eraikinak